section_heading: Životopis
paragraph_text: U športu bio je prvo kao vježbač u Hrvatskom sokolu, a zatim kao atletičar. Godine 1943. pobijedio je u međunarodnoj utrci na 1000 m u Banjoj Luci. Bio je također odbojkaš, nogometaš i planinar. Nakon Drugoga svjetskog rata obnavljao je športska društva u Grubišnom Polju, Lipiku, Daruvaru i Bjelovaru. Mnogo je pridonio Bjelovaru, gdje je osnovao Savez športova, Turistički savez kotara Bjelovar, uređivao športske i enigmatičke rubrike Bjelovarskog lista, bilten Nogomet, uredio Bjelovarski turistički kalendar za 1961. godinu. Pokrenuo je list Povijest športa čij je bio urednik. Članci o povijesti športa izašli su mu u zbornicima, časopisima i listovima Bjelovarski list, Grubišnopoljski list, Povijest športa, Sportske novosti, Večernji list, Virovitički zbornik, Bjelovarski zbornik, Iseljenički kalendar, Nova matica, Slobodna Dalmacija.